ඒ අනුව ශ්‍රී ලංකා ජර්මානු කාර්මික අභ්‍යාස ආයතනය විශ්වවිද්‍යාල කොලිජියක් බවට පත්කිරීමට කටයුතු යොදන බව යෞවන කටයුතු සහ නිපුණතා සංවර්ධන අමාත්‍ය, ඩලස් අලහප්පෙරුම මහතා ප්‍රකාශ කළේය.ශ්‍රී ලංකා ජර්මානු කාර්මික අභ්‍යාස ආයතනය තුළ ජර්මන් භාෂාව ඉගැන්වීම නිල වශයෙන් ආරම්භ කිරීම නිමිත්තෙන් පැවැති උත්සව සභාව වෙත විශේෂ ප්‍රකාශයක් කරමින් එසේ පැවසීය.මොරටුව ජර්මන් ටෙක් පරිශ්‍රයේ පැවති මෙම උත්සව අවස්ථාව වසර 52 ක ඉතිහාසයේ ස්වර්ණමය අවස්ථාවක් බව ප්‍රකාශ කළ අමාත්‍ය, ඩලස් අලහප්පෙරුම මහතා ලංකා ජර්මානු කාර්මික අභ්‍යාස ආයතනය තුළ ජර්මන් භාෂාව ඉගැන්වීම ආරම්භ කිරීම, එහි වසර 52 ක ඉතිහාසයේ සුවිශේෂී හැරවුම් ලකුණක් වනු ඇතැයි ද ඒ තුළින් කාර්මික අධ්‍යාපනය පිළිබඳව උනන්දුවක් දක්වන නව පන්නයේ තරුණ පරපුරකට යුරෝපීය රැකියා වෙළෙඳපළ විවර වනු ඇතැයිද විශ්වාසය පළ කරන ලදී.අමාත්‍ය ඩලස් අලහප්පෙරුම මහතා මෙසේ ද කීය.ජනාධිපතිතුමාගේ සංකල්පයකට අනුව විශ්වවිද්‍යාල කොලිජි 20 ක් ගොඩනැඟීමේදී ජර්මානු කාර්මික අභ්‍යාස ආයතනයද එම තත්ත්වයට උසස් කිරීමට තීරණය කර තිබෙනවා.